open-index/open-wikipedia-markdown huggingface dataset:
Αμενεμοπέ

Ο **Αμενεμοπέ** , αρχ. αιγυπτ. Amenemope ήταν ο 4ος φαραώ της 21ης δυναστείας της Αιγύπτου. Με την ενθρόνισή του έλαβε το πριν-το-όνομα επίθετο Ουσερμαατρέ. 

## Η βασιλεία του
Μάλλον ήταν γιος τού Ψουσέννη Α΄ και της Μουτνεντζμέτ. Έπειτα από τη μακρά βασιλεία (54 ετών) τού υποτιθέμενου πατέρα του ακολούθησε αντιβασιλεία και μετά βασίλευσε ο ίδιος μόνος του. Η περίοδος αντιβασιλείας συνάγεται από μία λινή ταινία, που αναφέρει ότι "... ο βασιλιάς Αμενεμοπέ, έτος 49ο ...", το οποίο μπορεί να μεταγραφεί ως "49ο έτος συμβασιλείας με τον Ψουσέννη Α΄, 10ο έτος μόνος του". Ωστόσο έχει προταθεί, ότι το 49ο αυτό έτος ίσως ανήκει στον Μενκεπερρέ, ανώτερο ιερέα τού Αμούν, αντί στον Ψωσέννη Α΄, κάτι που αποκλείει την αντιβασιλεία. Η 2η αυτή υπόθεση απορρίπτεται από τον Κένεθ Κίτσεν, που υποστηρίζει ότι υπήρχε αντιβασιλεία. O Κίτσεν αναφέρεται στην ύπαρξη τού Παπύρου Μπρούκλυν 16.205, που αναφέρεται σε ένα έτος 49 ακολουθούμενο από ένα έτος 4, τα οποία (κάποτε εθεωρούντο ότι αναφέρονται στους Σοσένκ Γ΄ και Παμί της επόμενης δυναστείας, αλλά πιο πρόσφατα) θεωρούνται ότι αναφέρονται στον Ψωσέννη Α΄ και τον Αμενεμοπέ.

## Πηγές
* Derry, D.E., Report on Skeleton of King Amenemopet, ASAE 41 (1942), 149.
* Goyon, Georges (1987). La Découverte des trésors de Tanis. Perséa. p. 608. ISBN 2-906427-01-2.
* Jansen-Winkeln, Karl (2006). Hornung, Erik; Krauss, Rolf; Warburton, David A. (eds.). Ancient Egyptian Chronology. Brill, Leiden/Boston. ISBN 978 90 04 11385 5.
* Kitchen, Kenneth A. (1996). The Third Intermediate Period in Egypt (1100–650 BC). Warminster: Aris & Phillips Limited. p. 608. ISBN 0-85668-298-5.

## Παραπομπές


Κατηγορία:Φαραώ της 21ης Αιγυπτιακής Δυναστείας
Οσορκόν ο Πρεσβύτερος

Ο **Οζορκών ο Πρεσβύτερος**, αρχ. αιγυπτ. Osorkon ήταν ο 5ος φαραώ της 21ης δυναστεία της Αιγύπτου. Με την ενθρόνισή του έλαβε το όνομα Αακεπερρέ Σετεπενρέ. Ήταν ο πρώτος με καταγωγή από την αρχαία φυλή της Λιβύης Μεσουές, η οποία είχε Βερβερική καταγωγή από την Κηρυναϊκή. Ο Μανέθων στα "Αιγυπτιακά" του τον αναφέρει ως *Οσοχώρ*.

## Βιογραφία

## Η περίοδος της ζωής του
Βασισμένοι σε έναν υπολογισμό τού προαναφερθέντος έτους 2, σεληνιακής χρονολογίας τού βασιλιά -που ο Ρολφ Κράους σε έναν αστρονομικό υπολογισμό έδειξε ότι αντιστοιχεί στο 99ο ΒC- ο Οσορκόν ο Πρεσβύτερος πρέπει να έγινε βασιλιάς 2 έτη πριν από την εγκατάσταση τού Νεσπανεφερόρ ως ιερέα τού ναού το 992 π.Χ.

Η βασιλεία τού Οσορκόν τού Πρεσβύτερου είναι σημαντική, διότι προμηνύει την 22η Λιβυκή δυναστεία. Τού αποδίδονται 6 έτη βασιλείας στα "Αιγυπτιακά" τού Μανέθωνος και τον διαδέχθηκε στην εξουσία ο Σιαμούν, που ήταν γιος του, ή ένας άσχετος ιθαγενής Αιγύπτιος.

## Πηγές
* Eric Young, "Some Notes on the Chronology and Genealogy of the Twenty-first Dynasty", Journal of the American Research Center in Egypt 2 (1963), pp. 99–112



Κατηγορία:Φαραώ της 21ης Αιγυπτιακής Δυναστείας
Κατηγορία:Μονάρχες των Βερβέρων
Σιαμών

Ο **Σιαμών**, αρχ. αιγυπτ. Siamun ήταν ο 6ος φαραώ της 21ης δυναστείας της Αιγύπτου. Με την ενθρόνιση έλαβε το πριν-το-όνομα επίθετο Νετ(ζ)ερκεπερρέ-Σετεπεναμούν. Έκτισε εκτεταμένα, για έναν βασιλιά της 3ης Μεταβατικής Περιόδου, στην Κάτω Αίγυπτο και θεωρείται ως ένας από τους πιο ισχυρούς ηγεμόνες -έπειτα από τον Ψουσέννη Α΄- της 21ης δυναστείας. Το επίθετό του Νετ(ζ)ερκεπερρέ-Σετεπαναμούν σημαίνει *θεϊκός στις εκδηλώσεις τού Ρα, επιλεγμένος από τον Αμούν*, ενώ το όνομά του Σιαμούν σημαίνει *γιος του Αμούν*. 

## Ο Μανέθων
Ο Σιαμούν ταυτίζεται με τον τελευταίο βασιλιά της 21ης δυναστείας στα "Αιγυπτιακά" τού Μανέθωνος , τον *Ψινάκη*. Στον βασιλιά αυτόν αποδίδει βασιλεία 9 ετών, που -με βάση μία επιγραφή από τον Κατάλογο Ιερέων τού Καρνάκ που αναφέρει ένα 17ο έτος της βασιλείας τού Σιαμούν- θα πρέπει να τροποποιηθεί σε 19 έτη. Πρόσφατα, έχει προταθεί ότι ο "Ψινάκης" τού Μανέθωνος πρέπει να είναι μία αναφορά στον Τουτκεπερρέ Σοσένκ, άμεσο διάδοχο τού Οσορκόν τού Πρεσβύτερου.

## Πηγές
* Chris Bennett, Queen Karimala, Daughter of Osochor? GM 173 (1999), pp.7-8
* Norbert Dautzenberg, On the identity of King Psinaches, GM 240 (2014), 115-118



Κατηγορία:Φαραώ της 21ης Αιγυπτιακής Δυναστείας
Εμίλ Ντυκλώ

Ο **Εμίλ Ντυκλώ** (*Émile Duclaux*, 24 Ιουνίου 1840 – 2 Μαΐου 1904) ήταν Γάλλος βιολόγος-μικροβιολόγος και χημικός.

Ο Ντυκλώ γεννήθηκε στο Ωριγιάκ και σπούδασε στο Κολέγιο του Ωριγιάκ, στο Λύκειο του Αγίου Λουδοβίκου των Παρισίων και στην École Normale Supérieure. Το 1862 άρχισε να εργάζεται ως βοηθός στο εργαστήριο του Λουί Παστέρ. Κατά τη διάρκεια της σταδιοδρομίας του δίδαξε στην Τουρ (1865), στο Κλερμόν-Φεράν (1866), στη Λυών (από το 1873) και στο Παρίσι (από το 1878). Στο Παρίσι ήταν καθηγητής της μετεωρολογίας στο Ινστιτούτο της Αγρονομίας. Σε μεγάλο μέρος της σταδιοδρομίας του, ωστόσο, συνδέθηκε με το έργο του Παστέρ.

Το 1888 εκλέχθηκε μέλος της γαλλικής Ακαδημίας Επιστημών και το 1894 έγινε μέλος της Εθνικής Ακαδημίας Ιατρικής).

Το έργο του Ντυκλώ εντοπίζεται κυρίως στα πεδία της χημείας, της βακτηριολογίας, της υγιεινής και της γεωπονίας. Ο Ντυκλώ είναι ο «πατέρας», μαζί με τον Μπούχνερ, της συνήθειας να ονομάζονται τα ένζυμα με την κατάληξη «-αση» (*-ase*), προστιθέμενη στο όνομα της ουσίας-υποστρώματος του ενζύμου. Με τον Παστέρ συνεργάσθηκε στη μελέτη των ασθενειών του μεταξοσκώληκα και στα περίφημα πειράματα που κατέρριψαν τη θεωρία της αυτόματης γένεσης. Τη δεκαετία του 1870 ο Ντυκλώ εκπόνησε μελέτες για τη φυλλοξήρα, έντομο που κατέστρεφε τα αμπέλια της Γαλλίας. Επίσης ερεύνησε τη χημική σύσταση του γάλακτος και βιοχημικά θέματα στην οινοποιία και τη ζυθοποιία.

Το 1887 ο Ντυκλώ άρχισε την έκδοση των *Χρονικών του Ινστιτούτου Παστέρ*, με τους Σαμπερλάν, Γκρανσέ, Νοκάρ και Ρου (1853–1933) να είναι μέλη της πρώτης συντακτικής επιτροπής. Μετά τον θάνατο του Παστέρ το 1895 ο Ντυκλώ έγινε διευθυντής του Ινστιτούτου Παστέρ, με τους Ρου και Σαμπερλάν στη θέση των υποδιευθυντών.

Ο Ντυκλώ συνέγραψε αρκετά βιβλία, όπως μια πραγματεία μικροβιολογίας (*Traité de microbiologie*), τα έργα *L'hygiène sociale* και *Ferments et maladies*, καθώς και μία βιογραφία του Παστέρ με τίτλο *Pasteur, histoire d'un esprit*.

Ο Ντυκλώ αναμίχθηκε και στην πολιτική και υπήρξε δημοσίως υποστηρικτής του Αλφρέντ Ντρέιφους όταν αυτός κατηγορήθηκε αδίκως για προδοσία, μάλιστα συνέγραψε και σχετικό βιβλίο (*Avant le procès - l'Affaire Dreyfus*, 1898). Η δεύτερη σύζυγος του Ντυκλώ, η Agnes Mary Frances Duclaux, το γένος Robinson (1857-1944), ήταν γνωστή συγγραφέας, ενώ ο γιος του, ο Ζακ Εζέν (Jacques Eugène Duclaux, 1877-1978), έγινε χημικός και βιολόγος, επίσης μέλος της γαλλικής Ακαδημίας Επιστημών.

## Παραπομπές


Κατηγορία:Γάλλοι βιολόγοι
Κατηγορία:Μικροβιολόγοι
Σοσένκ Α΄

Ο **Σοσένκ Α΄**, αρχ. αιγυπτ. ššnq (Shoshenq), βερβερικά: ⵛⵛⵏⵈ (cecenq) ή Σεσόνκ Α΄ ήταν ο 1ος φαραώ της 22ης δυναστείας της Αιγύπτου, ο ιδρυτής της. Είχε καταγωγή από τη Λιβυκή φυλή Μεσουές/Μα των Βερβέρων της Κυρηναϊκής. Ήταν γιος τού Νιμλότ Α΄ μεγάλου φύλαρχου των Μα και της Τεντσεπέ Α΄, που και η ίδια ήταν κόρη μεγάλου φυλάρχου των Μα. Θεωρείται ότι είναι ο Σισάκ, που αναφέρεται στην Εβραϊκή Βίβλο και τα ανδραγαθήματά του σκαλίστηκαν στην Πύλη της Βούβαστης στο Καρνάκ.

## Πηγές
* M. Bierbrier, The Late New Kingdom in Egypt (c.1300-664 BC), Aris & Philips Ltd, (1975)
* Ricardo A. Caminos, Gebel Es-Silsilah No. 100, JEA 38 (1952), pp. 46–61
* Rupert L. Chapman III, Putting Shoshenq I in his Place, Palestine Exploration Quarterly 141, 1 (2009), pp. 4–17
* M. Georges Daressy, Les Parents de Chéchanq Ier, ASAE 16 (1916), 3
* Aidan Dodson, The Canopic Equipment of the Kings of Egypt, Kegan Paul Intl, (1994)



Κατηγορία:Φαραώ της 22ης Αιγυπτιακής Δυναστείας
Κωνσταντίνος Κιττής

Ο **Κωνσταντίνος Κιττής** είναι Ελληνοκύπριος πολιτικός. Διετέλεσε Υπουργός Εμπορίου και Βιομηχανίας και Υπουργός Οικονομικών της Κύπρου.

## Βιογραφικά στοιχεία
Ο Κωνσταντίνος Κιττής γεννήθηκε τον Απρίλιο του 1938 στη Λεμεσό. Αποφοίτησε από το Λανίτειο Γυμνάσιο. Ακολούθως σπούδασε διοίκηση επιχειρήσεων στο Αμερικανικό Πανεπιστήμιο της Βηρυτού. Στη συνέχεια επέστρεψε στην Κύπρο και εργάστηκε στην οινοβιομηχανία και στην καπνοβιομηχανία. 

Είναι νυμφευμένος και έχει δύο κόρες.

## Πολιτική διαδρομή
Στις 10 Σεπτεμβρίου 1980 διορίστηκε Υπουργός Εμπορίου και Βιομηχανίας στην Κυβέρνηση Σπύρου Κυπριανού 1978, θέση στην οποία παρέμεινε έως την 19 Απριλίου 1982. Την 1η Ιουλίου 1983 διορίστηκε πρόεδρος του Κυπριακού Οργανισμού Τουρισμού (ΚΟΤ), θέση στην οποία παρέμεινε έως τις 7 Ιανουαρίου 1985 οπόταν και διορίστηκε Υπουργός Οικονομικών στην Κυβέρνηση Σπύρου Κυπριανού 1983. Παραιτήθηκε στις 29 Ιουλίου 1985.

## Παραπομπές

## Πηγές
*
*

## Εξωτερικοί σύνδεσμοι
*Βίντεο τελετής διαβεβαίωσης ως Υπουργού Οικονομικών

|-

|-

Κατηγορία:Υπουργοί Οικονομικών (Κύπρος)
Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Σοσένκ Β΄

Ο **Σοσένκ Β΄**, αιγυπτ. Shoshenq ήταν ο 3ος φαραώ της 22ης δυναστείας της Αιγύπτου. Είναι ο μόνος βασιλιάς της δυναστείας αυτής, που ο τάφος του δεν συλήθηκε από τυμβωρύχους. Ο τάφος του βρέθηκε σε έναν προθάλαμο τού τάφου τού Ψουσέννη Α΄ στην Τάνιδα από τον Πιερ Μοντέ το 1939. Ο Μοντέ μετακίνησε το άνοιγμα του φερέτρου τού Σοσένκ Β΄ στις 20 Μαρτίου 1939 με την παρουσία του βασιλιά Φαρούκ της Αιγύπτου. Αποδείχθηκε ότι περιείχε πολλά -με πολύτιμους λίθους επιστρωμένα- βραχιόλια και περιδέραια, μαζί με ένα όμορφο γερακόμορφο αργυρό φέρετρο και ένα χρυσό νεκρικό προσωπείο, το οποίο είχε τοποθετηθεί επάνω στο πρόσωπο του νεκρού. Ο Μοντέ αργότερα ανακάλυψε τους άθικτους τάφους δύο φαραώ της 21ης δυναστείας, τού Ψουσέννη Α΄ και τού διαδόχου του Αμενεμοπέ, ένα έτος μετά, τον Φεβρουάριο και τον Απρίλιο τού 1940 αντίστοιχα. Κατά την ενθρόνισή του ο Σοσένκ Β΄ έλαβε το πριν-το-όνομα επίθετο Εκακεπερρέ Σετεπενρέ, που σημαίνει η *εκδήλωση τού Ρα κυβερνά, ο επιλεγμένος τού Ρα*. 

## Πηγές
* Altenmüller, Hartwig. (2000). "Lederbänder und Lederanhänger von der Mumie des Chonsu-maacheru" and "Die Mumienbinden des Chonsu-maacheru" in Alt-Ägypten 30, pp. 73–76, 88-89, 102-114.[2] ISBN 3-86097-540-4
* Guy Brunton, Some Notes on the Burial of Shashanq Heqa-Kheper-Re, Annales du Service des Antiquités de l'Égypte 39 (1939), 541-547
* N. Dautzenberg, 'Bemerkungen zu Schoschenq II., Takeloth II. und Pedubastis II', Göttinger Miszellen 144 (1995), 21-29
* D. E. Derry, Note on the Remains of Shashanq, Annales du Service des Antiquités de l'Égypte 39 (1939), 549-551



Κατηγορία:Φαραώ της 22ης Αιγυπτιακής Δυναστείας
Ψουσέννης Β΄

O **Ψουσέννης Α΄** των ελληνικών πηγών, (αιγυπτ. Psusennes ή Ωρ-Πασεμπακαενιούτ Β΄, αρχ. αιγυπτ. ḥr-p3-sb3-ḫˁỉ-⟨n⟩-nỉwt) ήταν ο 7ος και τελευταίος φαραώ της 21ης δυναστείας της Αιγύπτου.  

Κατά την ενθρόνιση έλαβε το πριν-το-όνομα επίθετο Τιτκεπερουρέ ή Τιτκεπερρέ, που σημαίνει *Εικόνα των μεταμορφώσεων του Ρε*. Ο Ψουσέννης Α΄ συνήθως θεωρείται το ίδιο πρόσωπο με τον Ψουσέννη Γ΄, ανώτερο ιερέα του Αμούν. Ο αιγυπτιολόγος Καρλ Γιάνσεν-Βίνκελν σημειώνει, πως ένα σημαντικό σχέδιο τοίχου από τον ναό της Αβύδου περιέχει τους πλήρεις τίτλους ενός βασιλιά Τυετκεπερρέ Σατεπενρέ Πασεμπακαενιούτ Μερυαμούν, που ταυτόχρονα καλείται ανώτερος ιερέας τού Αμούν και ανώτατος στρατιωτικός διοικητής. Αυτό δηλώνει ότι ο Ψουσέννης ήταν ταυτόχρονα βασιλιάς στην Τάνιδα και ανώτερος ιερέας στις Θήβες, που σημαίνει ότι δεν παραιτήθηκε από ανώτερος ιερέας του Αμούν κατά τη βασιλεία του.  

Οι λίγες αναφορές της εποχής του στη βασιλεία του περιλαμβάνουν το προαναφερθέν σχέδιο τοίχου στον ναό του Σέτι Α΄ στην Άβυδο, ένα θραύσμα αγγείου (*όστρακον*) από το Ουμ ελ Καάμπ, έναν δεσμό με το Καρνάκ και ο θεωρούμενος τάφος του, ο οποίος περιέχει ένα επίχρυσο φέρετρο με έναν βασιλικό ουραίο όφι και μία μούμια, που βρέθηκε στον προθάλαμο του τάφου τού Ψουσέννη Β΄ στην Τάνιδα. 

## Παραπομπές


## Πηγές
* F. Payraudeau, ‘De nouvelles annales sacerdotales de Siamon Psousennès II et Osorkon Ier’, Bulletin de l’Institut Français d’Archéologie Orientale 108 (2008), 293-308.
* Aidan Dodson, 2009. ‘The Transition between the 21st and 22nd Dynasties Revisited’. In G. P. F. Broekman, R. J. Demarée & O. E. Kaper (eds), The Libyan Period in Egypt, 103-112. (Egyptologische Uitgaven 23.). 2009, Leiden: Nederlands Instituut voor het Nabije Oosten; Leuven: Peeters.

Κατηγορία:Φαραώ της 21ης Αιγυπτιακής Δυναστείας
Σίμος Βασιλείου

Ο **Σίμος Βασιλείου** ήταν Ελληνοκύπριος πολιτικός. Διετέλεσε Υπουργός Οικονομικών της Κύπρου.

## Βιογραφικά στοιχεία
Ο Σίμος Βασιλείου γεννήθηκε το 1919 στην Ακανθού. Φοίτησε στη Γεωργική Σχολή Λευκωσίας. Ακολούθως σπούδασε οικονομικές επιστήμες στο Πανεπιστήμιο του Λονδίνου και στο Πανεπιστήμιο Χάρβαρντ. Στη συνέχεια επέστρεψε στην Κύπρο και εργάστηκε σε διάφορες θέσεις της κυβερνητικής υπηρεσίας, όπως βοηθός γενικός διευθυντής του Τμήματος Στατιστικής και Ερευνών (1957-1962). Επιπλέον, εργάστηκε στη γραμματεία της υπηρεσίας των Ηνωμένων Εθνών στην Κύπρο (1962-1981) ως Διευθυντής Συμβουλευτικών Υπηρεσιών Προγραμματισμού Ανάπτυξης στο Συμβούλιο Οικονομικών και Κοινωνικών Υποθέσεων. 

Ήταν νυμφευμένος με την Αύρα Παπαδοπούλου και είχε ένα παιδί. Απεβίωσε στις 17 Μαΐου 2004.

## Πολιτική διαδρομή
Στις 20 Απριλίου 1982 διορίστηκε Υπουργός Οικονομικών στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, έως την 6 Ιανουαρίου 1985.

## Παραπομπές

## Πηγές
*
*

|-

Κατηγορία:Υπουργοί Οικονομικών (Κύπρος)
Κατηγορία:Κύπριοι οικονομολόγοι
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Χρίστος Μαυρέλλης

Ο **Χρίστος Μαυρέλλης** είναι Ελληνοκύπριος πολιτικός και δικηγόρος. Διετέλεσε Υπουργός Συγκοινωνιών και Έργων και Υπουργός Οικονομικών της Κύπρου.

## Βιογραφικά στοιχεία
Ο Χρίστος Μαυρέλλης γεννήθηκε το 1946 στο Άρσος Λεμεσού. Αποφοίτησε από το Λανίτειο Γυμνάσιο. Ακολούθως σπούδασε νομική στο Πανεπιστήμιο Αθηνών. Συνέχισε με μεταπτυχιακές σπουδές στο ναυτικό δίκαιο στο Πανεπιστημιακό Κολέγιο Λονδίνου. Την περίοδο 1972-1982 εργάστηκε ως δικηγόρος στη Λεμεσό. Την περίοδο 1982-1988 ασκούσε υπουργικά καθήκοντα. Επέστρεψε στη δικηγορία το 1988.

Επιπρόσθετα, διετέλεσε μέλος του διοικητικού συμβουλίου του Οργανισμού Χρηματοδοτήσεως Στέγης και γραμματέας του Διεθνούς Συνδέσμου Διεθνούς Φορολογικού Σχεδιασμού (International Tax Planning Association). Ακόμη διετέλεσε μέλος της Συγκλήτου του Offshore Institute, ιδρυτικό μέλος του Mediterranean Maritime Arbitrators Association και συνδεδεμένο μέλος του Chartered Institute of Arbitrators. Άρθρα του δημοσιεύθηκαν σε διεθνή περιοδικά ενώ έχει παρουσιάσει διάφορα νομικά θέματα σε διεθνή συνέδρια και σεμινάρια. Διετέλεσε μέλος διοικητικών συμβουλίων κυπριακών και ξένων δημοσίων εταιρειών καθώς και πολλών ιδιωτικών εταιρειών. Από το Φεβρουάριο του 2017 είναι ο πρόεδρος της Εθνικής Αρχής Παιγνίων και Εποπτείας Καζίνου.

## Πολιτική διαδρομή
Στις 20 Απριλίου 1982 διορίστηκε Υπουργός Συγκοινωνιών και Έργων στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983 έως την 31 Ιουλίου 1985. Την 1η Αυγούστου 1985 διορίστηκε Υπουργός Οικονομικών στην Κυβέρνηση Σπύρου Κυπριανού 1983. Παρέμεινε στη θέση αυτή έως τις 27 Φεβρουαρίου 1988 που ολοκληρώθηκε η θητεία της κυβέρνησης.

## Παραπομπές


## Πηγές
* 
* 
* 
* 
* 

|-

|-

Κατηγορία:Υπουργοί Οικονομικών (Κύπρος)
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Εικοστή δεύτερη δυναστεία Φαραώ

Η **22η Δυναστεία της αρχαίας Αιγύπτου** είναι γνωστή επίσης ως η *Δυναστεία της Βούβαστης*, αφού οι φαραώ αυτής κυβέρνησαν αρχικά από την πόλη της Βούβαστης. Η δυναστεία ιδρύθηκε από τον Σοσένκ Α΄.

Οι δυναστείες 21, 22, 23, 24 και 25 της αρχαίας Αιγύπτου συνήθως συνδυάζονται σε μία ομάδα με τον προσδιορισμό 3η Μεταβατική Περίοδος.

## Οι ηγεμόνες της 22ης Δυναστείας
Ο φαραώ της 22ης Δυναστείας είναι από τη λιβυκή φυλή των Μεσουές/Μα, με βερβερική καταγωγή από την Κυρηναΐκή. Εγκαταστάθηκαν στην Αίγυπτο από την εποχή της 20ής Δυναστείας. Ο Μανέθων αναφέρει ότι αυτή η Βερβερική δυναστεία προερχόταν από τη Βούβαστη, αλλά οι ηγέτες της σχεδόν σίγουρα κυβέρνησαν από την Τάνιδα, που ήταν η πρωτεύουσά τους και η πόλη όπου οι τάφοι τους έχουν βρεθεί σε ανασκαφές.

Άλλος φαραώ που ανήκει σε αυτή την ομάδα είναι ο Τουτκεπερρέ Σοσένκ. Η περίοδος εξουσίας του μέσα σε αυτή τη δυναστεία είναι προς το παρόν αβέβαιη, αν και τώρα θεωρείται ότι είχε κυβερνήσει την Αίγυπτο στις αρχές τού 9ου αι. π.Χ. για ένα σύντομο διάστημα, μεταξύ των Οσορκόν Α΄ και Τακελότ Α΄. Ο φαραώ αυτός μερικές φορές δεν προσμετράται ως μέλος της 22ης δυναστείας, καθώς εξουσίασε ένα μικρό μόνο μέρος της Κάτω Αιγύπτου μαζί με τον Τεφνακτέ στη Σαΐδα -του οποίου η εξουσία αναγνωριζόταν στη Μέμφιδα- και τον Ιουπούτ Β΄ στη Λεοντόπολη.

## Οι Φαραώ
Στους γνωστούς ηγεμόνες της 22ης Δυναστείας περιλαμβάνονται:

### Η 23η Δυναστεία
Η αποκαλούμενη 23η δυναστεία των Φαραώ ήταν ένας πλάγιος κλάδος αυτής της δυναστείας, που είχε ίσως βάση την Άνω Αίγυπτο, αν και υπάρχει αρκετή αντιγνωμία για το θέμα αυτό. Όλοι οι βασιλείς της 23ης δυναστείας βασίλευσαν στη Μέση και Άνω Αίγυπτο, περιλαμβανομένης και της Όασης στη Δυτική Έρημο.

## Πηγές
* Οι γεωγραφική καταγωγή της Δυναστείας της Βούβαστης και πιθανή τοποθεσία του ανακτόρου και του τάφου τού Σοσένκ Α΄
Φαίδρος Οικονομίδης

Ο **Φαίδρος Οικονομίδης** ήταν Ελληνοκύπριος πολιτικός. Διετέλεσε Υπουργός Οικονομικών της Κύπρου.

## Βιογραφικά στοιχεία
Ο Φαίδρος Οικονομίδης γεννήθηκε το 1945 στη Λευκωσία. Ήταν υιός του επιχειρηματία Χριστοφή Οικονομίδη. Σπούδασε μηχανολογία στο Πανεπιστήμιο του Λονδίνου και ακολούθησε επιπρόσθετες σπουδές στα οικονομικά και στη διοίκηση επιχειρήσεων.

Διετέλεσε σύμβουλος στην Κυπριακή Εταιρεία Εισαγωγών Λτδ, μέλος του διοικητικού συμβουλίου της Λαϊκής Τράπεζας και διοικητικού συμβουλίου του Cyprus InternationaI Institute of Management. Επιπρόσθετα, διετέλεσε οικονομικός διαχειριστής και πρόεδρος της Επιτροπής Οικονομικών Μελετών του Δημοκρατικού Συναγερμού. Επιπλέον, διετέλεσε πρόεδρος της Ομοσπονδίας Εργοδοτών και Βιομηχάνων (1988-1992), µέλος του Εργατικού Συµβουλευτικού Σώματος, της Συµβουλευτικής Οικονομικής Επιτροπής και της Συµβουλευτικής Επιτροπής Εμπορίου και Βιομηχανίας, µέλος του Συμβουλίου Βιομηχανικής και Τεχνολογικής Ανάπτυξης, του Συμβουλίου Ιδρύματος Τεχνολογίας και πρόεδρος του Κυπριακού Συνδέσμου Αυτοκινήτου και του Συνδέσμου Εισαγωγέων Αυτοκινήτων.

Απεβίωσε στις 14 Νοεμβρίου 2001.

## Πολιτική διαδρομή
Στις 28 Φεβρουαρίου 1993 διορίστηκε Υπουργός Οικονομικών στην Κυβέρνηση Γλαύκου Κληρίδη. Στις 2 Απριλίου 1994 υπέστη σοβαρό καρδιακό επεισόδιο στη διάρκεια φιλανθρωπικής εκδήλωσης στη Σχολή Τυφλών. Υπέβαλε την παραίτηση του τον Νοέμβριο του 1994. Το 1995 υποβλήθηκε σε μεταμόσχευση καρδιάς στο Λονδίνο.

## Παραπομπές

## Πηγές
*

|-

Κατηγορία:Υπουργοί Οικονομικών (Κύπρος)
Κατηγορία:Κυβέρνηση Γλαύκου Κληρίδη 1993
Γιώργος Συρίμης

Ο **Γιώργος Συρίμης** ήταν Ελληνοκύπριος πολιτικός και ελεγκτής-λογιστής. Διετέλεσε Υπουργός Οικονομικών της Κύπρου.

## Βιογραφικά στοιχεία
Ο Γιώργος Συρίμης γεννήθηκε στις 15 Οκτωβρίου 1921 στη Λευκωσία. Καταγόταν από τον Αγρό. Αδελφή του ήταν η Πόπη Συρίμη Κληρίδου, σύζυγος του Λεύκου Κληρίδη. Αποφοίτησε από το Παγκύπριο Γυμνάσιο το 1939. Αρχικά εργάστηκε στο εμπορικό κατάστημα του πατέρα του στη Λευκωσία μέχρι το 1945. Ακολούθως, σπούδασε οικονομικά στο Πανεπιστήμιο του Λονδίνου αποκτώντας το δίπλωμα BSc. Economics. Στη συνέχεια, απέκτησε τον επαγγελματικό τίτλο του εγκεκριμένου λογιστή. Ήταν ένα από τα ιδρυτικά μέλη του Συνδέσμου Λογιστών Κύπρου.

Ίδρυσε τον ελεγκτικό οίκο Γ. Συρίμης και Σία. Στη συνέχεια ο οίκος αυτός μετεξελίχθηκε σε έναν από τους μεγαλύτερους της Κύπρου. Στη συνέχεια ενσωματώθηκε στο παγκόσμιο δίκτυο Peat Marwick, που τελικά εξελίχθηκε σε KPMG International το 1987. 

Απεβίωσε στις 5 Ιανουαρίου 2010.
 
## Πολιτική διαδρομή
Στις 28 Φεβρουαρίου 1988 διορίστηκε Υπουργός Οικονομικών στην κυβέρνηση Γιώργου Βασιλείου. Παρέμεινε στη θέση αυτή καθ΄ όλη την πενταετή θητεία της κυβέρνησης, έως τις 27 Φεβρουαρίου 1993. Τον τελευταίο μήνα της θητείας τους διετέλεσε, παράλληλα με τη θέση του ως Υπουργός Οικονομικών, αναπληρωτής Υπουργός Εμπορίου και Βιομηχανίας.

## Άλλες δραστηριότητες
Ο Γιώργος Συρίμης διετέλεσε πρόεδρος του Ροταριανού Ομίλου Λευκωσίας. Επιπλέον, ασχολείτο με τη ζωγραφική και τα έσοδα από τις εκθέσεις των έργων του δίδονταν για ενίσχυση της Εθνικής Φρουράς. Ακόμη, είχε έντονη φιλανθρωπική δραστηριότητα. Επιπρόσθετα, ασχολείτο και με τη φωτογραφία και έργα του εκτέθηκαν σε Κύπρο, Αθήνα και Λονδίνο.

Επιπλέον, είχε συγγράψει το βιβλίο «Χαμόγελο στο χρώμα», το οποίο αναφέρεται στην ιδιωτική του ζωή αλλά και στη θητεία του στο Υπουργείο Οικονομικών.

## Παραπομπές

## Πηγές
*
*
*
*
*

|-

|-

Κατηγορία:Υπουργοί Οικονομικών (Κύπρος)
Κατηγορία:Κύπριοι λογιστές
Κατηγορία:Κυβέρνηση Γιώργου Βασιλείου 1988
Κατηγορία:Υπουργοί Εμπορίου και Βιομηχανίας (Κύπρος)
Εικοστή τέταρτη δυναστεία Φαραώ

Η **24η Δυναστεία της αρχαίας Αιγύπτου** είναι η 4η της 3η Μεταβατικής Περιόδου στην ιστορία της αρχαίας Αιγύπτου.

## Ιστορία
Η 24η δυναστεία ήταν μία σύντομη περίοδος, που οι φαραώ αυτής είχαν την πρωτεύουσά τους στην πόλη Σάις στο δυτικό δέλτα του Νείλου. Αποτελείται από δύο ηγεμόνες:

### Ο Τεφνάκτ Α΄
Ο Τεφνάκτ Α΄ δημιούργησε μία συμμαχία με τους μικρούς βασιλείς τού Δέλτα και με την υποστήριξή τους προσπάθησε να καταλάβει την Άνω Αίγυπτο. Η εκστρατεία του έλκυσε την προσοχή τού Πιανκί βασιλιά της Νουβίας, που εισέβαλε στο Δέλτα και κατέγραψε την κατάκτηση και την υποταγή τού Τεφνάκτ Α΄ της Σαΐδας και των υποτελών εκείνου σε μία πολύ γνωστή επιγραφή. Ο Τεφνάκτ Α΄ αποκαλείται πάντα ο *μεγάλος ηγέτης της Δύσης* στην στήλη νίκης τού Πιανκί και σε δύο στήλες, που χρονολογούνται το 36ο και το 38ο της βασιλείας τού Σοσένκ Ε΄. Δεν ειναι σίγουρο αν ποτέ υιοθέτησε έναν επίσημο βασιλικό τίτλο. Πάντως ο Ολιβιέ Περντύ υποστηρίζει τώρα ότι κάποιος Σεπσεστρέ Τεφνακτέ της Σαΐδας δεν ήταν, στην πραγματικότητα, αυτός που εκδικήθηκε ο Πιανκί. Ο Περντύ εξέδωσε μία πρόσφατα ανακαλυφθείσα αφιερωματική στήλη, που προέρχεται από μία ιδιωτική συλλογή· το κείμενο χρονολογείται το 2ο έτος τού Νεχώ Α΄ της Σαΐδας και είναι όμοιο σε ύφος, σε επιγραφή και περιεχόμενο, με την αφιερωματική στήλη του Σεπσεστρέ. Ωστόσο τα επιχειρήματα τού Περντύ δεν είναι αποδεκτά από τους πιο πολλούς αιγυπτιολόγους προς το παρόν, οι οποίοι πιστεύουν ότι το 9ο έτος τού Σεπσεστρέ Τεφνάκτ στη στήλη της Αθήνας ήταν πιθανότατα ο Τεφνάκτ Α΄. Ο δεύτερος Τεφνάκτ, ο Τεφνάκτ Β΄, αν υπήρξε, θα ήταν ο άμεσος προκάτοχος τού Νεχώ Α΄. Ο Τεφνάκτ Β΄ και ο Νεχώ Α΄ κυβέρνησαν και οι δύο ως τοπικοί βασιλείς της Σαΐδας κατά τη Νουβική περίοδο υπό τον Τιρχάκα.

### Μπακενρανέφ
Διάδοχος τού Τεφνάκτ Α΄ ήταν ο Μπανκενρανέφ, που σίγουρα ανέλαβε τον θρόνο της Σαΐδας και πήρε το βασιλικό όνομα *Ουακαρέ*. Η εξουσία του αναγνωρίστηκε σε μία μεγάλη έκταση τού Δέλτα, όπως στη Μέμφιδα, όπου αρκετές στήλες του 5ου και 6ου έτους του βρέθηκαν στο Σεραπείο. Η δυναστεία αυτή έλαβε ένα αιφνίδιο τέλος, όταν ο Σεμπιτκού, 2ος βασιλιάς της 25ης Δυναστείας, επιτέθηκε στη Σαΐδα, αιχμαλώτισε τον Μπακενρενέφ και τον έκαψε ζωντανό.

## Φαραώ της 24ης Δυναστείας

## Πηγές
* P.R. Del Francia, "Di una statuetta dedicata ad Amon-Ra dal grande capo dei Ma Tefnakht nel Museo Egizio di Firenze", S. Russo (ed.) Atti del V Convegno Nazionale di Egittologia e Papirologia, Firenze, 10-12 dicembre 1999, Firenze, 2000, pp. 63-112; 76-82

Κατηγορία:Φαραώ της 24ης Αιγυπτιακής Δυναστείας
Ινδική λεοπάρδαλη

Η ινδική λεοπάρδαλη (Panthera pardus  fusca) είναι υποείδος της λεοπάρδαλης στην Ινδία. Έχει μπει στην Κόκκινη λίστα της IUCN λόγω της έλλειψης βιότοπου και της λαθροθηρίας.

Η ινδική λεοπάρδαλη είναι ένα από τα αιλουροειδή που απαντούν στην ινδική χερσόνησο, μαζί με το ασιατικό λιοντάρι, την τίγρη της Βεγγάλης, την λεοπάρδαλη του χιονιού και
την συννεφιασμένη λεοπάρδαλη.

## Ταξινόμηση
Η ονομασία Felis fusca δόθηκε από τον Φρίτνριχ Αλμπρεχτ Άντον Μέγιερ το 1794 ο οποίος μελέτησε μια μαύρη λεοπάρδαλη από την Βεγγάλη η οποία βρισκοταν σε κατάσταση αιχμαλωσίας στο Λονδίνο. Την ονομασία Leopardus πρότεινε ο Μπράιαν Χόντγκσον το 1863 ο οποίος μελέτησε πέντε δέρματα λεοπαρδάλεων από το Νεπάλ, τα τρία εκ των οποίων ήταν μαύρα. Την ονομασία Panthera pardus millardi την πρότεινε ο Ρέτζιναλντ Ιννές Πόκοκ το 1930 ο οποίος περιέγραψε το τομάρι μιας λεοπάρδαλης από το Κασμίρ. Αυτό διέφερε από από το τυπικό P.p.fusca  λόγω πιο γκρίζου χρώματος και πιο μακριών τριχών. 

Εν τέλει το υποείδος ονομάστηκε Panthera pardus  fusca το 1996.

Κατηγορία:Αιλουρίδες
Σοσένκ Δ΄

Ο **Σοσένκ Δ΄** ήταν φαραώ της 22ης δυναστείας της Αιγύπτου και κυβέρνησε το διάστημα μεταξύ των βασιλειών των Σοσένκ Γ΄ και Παρμί. Κατά την ενθρόνισή του έλαβε το πριν-το-όνομα επίθετο Εντζκεπερρέ Σετεπενρέ. Το 1986 ο Ντέιβιντ Ρολ πρότεινε ότι υπάρχουν δύο βασιλείς Σοσένκ, που φέρουν το επίθετο Εντζκεπερρέ: i) ο γνωστός ιδρυτής της δυναστείας Σοσένκ Α΄ και ii) ο φαραώ στο άλλο μισό της δυναστείας, που ο Ρολ τον ονόμασε Σοσένκ Β΄. Αυτό τού το είχε προτείνει ο Πιέτερ Γκερτ φαν ντερ Φέεν το 1984. Ακολουθώντας την πρόταση τού Ρολ, ο βρετανός αιγυπτιολόγος Έινταν Ντόντσον υποστήριξε την ύπαρξη τού νέου βασιλιά, δείχνοντας ότι ο πρώτος Σοσένκ έφερε απλά επίθετα στον τίτλο του, ενώ τού δεύτερου τα επίθετα ήταν πιο σύνθετα. 

## Πηγές
* D. Rohl: ‘Questions and Answers on the Chronology of Rohl and James’, Chronology & Catastrophism Workshop 1986:1, p. 22.
* A. Dodson: ‘A new King Shoshenq confirmed?’, Göttinger Miszellen 137 (1993), pp.53-58.



Κατηγορία:Φαραώ της 23ης Αιγυπτιακής Δυναστείας
Παμί

Ο **Παμί**, αιγυπτ. Pami ήταν ένας φαραώ της 22ης δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Ουσερμαατρέ Σετεπενρέ και βασίλευσε για 7 έτη. Το όνομά του Παμί σημαίνει *Γάτα*, *αυτός που ανήκει στη Γάτα (Μπαστέτ)*.

## Η ταυτότητά του
Η ακριβής σχέση του με τον προκάτοχό του Σοσένκ Δ΄ δεν είναι γνωστή, αλλά πιστοποιείται ως πατέρας τού Σοσένκ Ε΄ σε στήλη στο Σεραπείο τού 11ου έτους της βασιλείας τού τελευταίου. Ο Παμί εθεωρείτο κάποτε ότι ήταν ο πρίγκιπας Πιμαΰ, γιος τού Σοσένκ Γ΄, που υπηρέτησε ως μεγάλος αρχηγός των Μα, υπό τις διαταγές τού πατέρα του. Πάντως η διαφορετική ορθογραφία στα ονόματά τους (Παμί - Πιμαΰ) αποδεικνύει ότι ήταν δύο διαφορετικά άτομα. Επιπρόσθετα το πρώτο όνομα μεταφράζεται ως *η γάτα* στα αιγυπτιακά, ενώ το δεύτερο σημαίνει *ο λέων*. Το όνομα τού Παμί μεταγράφτηκε λανθασμένα ως Πιμαΰ από περασμένους ιστορικούς, που βασίστηκαν στη κοινή πεποίθηση ότι ήταν γιος τού Σοσένκ Γ΄. Αυτό τώρα αναγνωρίζεται ότι ήταν μία εσφαλμένη μετάφραση τού ονόματος τού βασιλιά, που θα πρέπει να γραφτεί ως Παμί. Αν και ένας πιο πριν βασιλιάς της 22ης δυναστείας κατείχε τον τίτλο τού "αρχηγού των Μα" πριν ανέλθει στον θρόνο (ο Σοσένκ Α΄), ο Πιμαΰ, γιος τού Σοσένκ Γ΄, ήταν ένας διαφορετικός άνδρας από τον βασιλιά Παμί, καθώς τα δύο ονόματά τους είναι διαφορετικά. Ακόμη, εάν ο Πιμαΰ επέζησε πράγματι τού πατέρα του, θα έπρεπε να τον διαδεχθεί ως βασιλιάς, παρά ο αβέβαιος Σοσένκ Δ΄, που δεν αναφέρεται ως γιος τού Σοσένκ Γ΄. Συνεπώς μοιάζει σίγουρο ότι ο Σοσένκ Γ΄ επέζησε όλων των γιων του με τη σχεδόν 40 ετών μακρά βασιλεία του.

## Πηγές
* 3rd Intermidiate Period, Dynasty XXII



Κατηγορία:Φαραώ της 22ης Αιγυπτιακής Δυναστείας
Στελιάνο Φίλιπ

Ο **Στελιάνο Φίλιπ** (*Steliano Filip*, γενν. στις 15 Μαΐου 1994) είναι Ρουμάνος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την ΑΕ Λάρισας. 

## Σταδιοδρομία σε συλλόγους
Ο Φίλιπ ξεκίνησε τη σταδιοδρομία του στη σχολή ποδοσφαίρου LPS Banatul, στην Τιμισοάρα. Το πρώτο του επαγγελματικό συμβόλαιο ήρθε το 2011, όταν δέχτηκε την προσφορά της Μαραμούρες Ουνιβερσιτάρ Μπάια Μάρε, αν και η Πολιτέχνικα Τιμισοάρα ήθελε να παραμείνει στην πόλη. 

Εντυπωσίασε με τη Μπάια Μάρε, προσελκύοντας το ενδιαφέρον της Γιουβέντους. 

### Ντινάμο Βουκουρεστίου
Το καλοκαίρι του 2012, ο Φίλιπ έκανε ένα μεγάλο βήμα στη σταδιοδρομία του και μετακινήθηκε στη Ντινάμο Βουκουρεστίου, όπου υπέγραψε 5ετές συμβόλαιο. Σημείωσε το πρώτο του γκολ για τη Ντινάμο σε έναν φιλικό αγώνα εναντίον της αυστριακής Αούστρια Κλάγκενφουρτ. 

Ο πρώτος αγώνας του στη Λίγκα 1 ήρθε στις 26 Αυγούστου 2012, όταν αντικατέστησε τον Κόσμιν Ματέι στο 75ο λεπτό του αγώνα εναντίον της Πετρόλουλ Πλοϊέστι. 

### Χάιντουκ Σπλιτ
Στις 23 Ιανουαρίου 2018, υπέγραψε συμβόλαιο 3,5 ετών με την κροατική Χάιντουκ Σπλιτ. 

### Ντούναρεα Καλαράς
Στις 15 Φεβρουαρίου 2019, υπέγραψε με τη Ντούναρεα Καλαράς. 

### Βιιτόρουλ Κονστάντσα
Στις 21 Ιουνίου 2019, ο Φίλιπ υπέγραψε διετές συμβόλαιο με τη Βιιτόρουλ Κονστάντσα. Στις 20 Ιανουαρίου 2020, η Βιιτόρουλ αποδέσμευσε τον Φίλιπ.

### ΑΕ Λάρισας
Στις 13 Φεβρουαρίου 2020, υπέγραψε συμβόλαιο 1,5 έτους με την ΑΕ Λάρισας. 

## Διεθνής σταδιοδρομία
Ο Φίλιπ έκανε το ντεμπούτο του για τη Εθνική Ρουμανίας U17 στις 24 Μαρτίου 2011, σε έναν αγώνα εναντίον της Ισλανδίας U17. Με την ομάδα U17 αγωνίστηκε στο Ευρωπαϊκό Πρωτάθλημα U17 του 2011. 

Τον Αύγουστο του 2013, έπαιξε τον πρώτο του αγώνα με την Εθνική Ρουμανίας U21, εναντίον της Κύπρου U21. 

Έκανε το ντεμπούτο του για την Εθνική Ρουμανίας ανδρών στις 17 Νοεμβρίου 2015, σε έναν φιλικό αγώνα εναντίον της Ιταλίας, που διεξήχθη στη Μπολόνια. 

## Διακρίσεις

### Συλλογικές

; Ντινάμο Βουκουρεστίου 

* Λιγκ Καπ Ρουμανίας: 2016-17 

## Παραπομπές


## Εξωτερικοί σύνδεσμοι

*   
* Προφίλ στο fcdinamo.ro  
* Προφίλ στο transfermarkt.com 

Κατηγορία:Ρουμάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρουμανίας Κ17
Κατηγορία:Ποδοσφαιριστές Εθνικής Ρουμανίας Κ19
Κατηγορία:Ποδοσφαιριστές Εθνικής Ρουμανίας Κ21
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές ΦΚ Μαραμούρες Ουνιβερσιτάρ Μπάια Μάρε
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Πρβα Λίγκα
Κατηγορία:Ρουμάνοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Ντούναρεα Καλαράς
Κατηγορία:Ποδοσφαιριστές ΦΚ Βιιτόρουλ Κονστάντσα
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Λίγκα 2 (Ρουμανία)
AlloCine

Το **AlloCine** (αγγλικά: ScreenRush ) είναι μια εταιρεία που παρέχει πληροφορίες για τον Γαλλικό κινηματογράφο, κυρίως με επίκεντρο την προώθηση καινοτομίας με πληροφορίες DVD, Blu-ray και VOD. Η επιχείρηση ιδρύθηκε ως τηλεφωνική και στη συνέχεια έγινε διαδικτυακός ιστότοπος, ο οποίος προσφέρει επαρκείς πληροφορίες με γρήγορη πρόσβαση και καλύπτει όλες τις ταινίες που έχουν διανεμηθεί στη Γαλλία. Από το 2005 άρχισε να καλύπτει και τηλεοπτικές σειρές.

Εκτός από την προσφορά μιας βάσης δεδομένων για όλες τις ταινίες που κυκλοφορούν στη Γαλλία, το Allociné προσφέρει στους χρήστες του Διαδικτύου την ευκαιρία να εγγραφούν στον ιστότοπο, επιτρέποντάς τους να δημοσιεύσουν στα φόρουμ της επιλογής τους και να κάνουν κριτική στις ταινίες μέσω των προσωπικών τους αναθεωρήσεων. Τα blog φιλοξενούνται εκεί, επωφελούμενα από την εσωτερική βάση δεδομένων, όπου κάθε ταινία, ηθοποιός και σκηνοθέτης έχει το δικό του φόρουμ που ο καθένας χρήστης είναι ελεύθερος να γράψει την κριτική του. Τον Σεπτέμβριο του 2008, τα φόρουμ τους περιείχαν σχεδόν 12.000.000 μηνύματα σε περίπου 284.000 blogs.

## Ιδιοκτησία
Το AlloCiné ξεκίνησε την λειτουργία του το 1993, προτού αγοραστεί από το Canal+ το 2000 και την Vivendi Universal το 2002. Από τον Ιούνιο του 2007 έως το 2013, ήταν υπό την κυριότητα του αμερικανικού επενδυτικού ταμείου Tiger Global. Από τον Ιούλιο του 2013 έως σήμερα, το Allociné ανήκει στην εταιρεία FIMALAC, μια γαλλική εταιρεία χαρτοφυλακίου με την έδρα της να βρίσκεται στα Ηλύσια Πεδία του Παρισιού.

## Παραπομπές


## Εξωτερικοί σύνδεσμοι
*  

Κατηγορία:Ιστότοποι για φιλμ
Τακελότ Α΄

Ο **Τακελότ Α΄**, αιγυπτ. Takelot ήταν ένας Λίβυος ηγεμόνας, που έγινε φαραώ κατά την 22η δυναστεία της Αιγύπτου. 

## Η βασιλεία του
Ήταν γιος τού Οσορκόν Α΄ και της Τασεντκόνς· κυβέρνησε την Αίγυπτο για 13 έτη, σύμφωνα με τον Μανέθωνα. Ο Τακελότ Α΄ νυμφεύτηκε την Καπές και απέκτησε τον Οσορκόν Β΄. Αρχικά πιστευόταν ότι ο Τακελότ Α΄ ήταν ένας εφήμερος φαραώ της 22ης δυναστείας, καθώς δεν υπήρχε μνημείο στην Τάνις ή στη Κάτω Αίγυπτο, που να μπορούσε να συνδεθεί με σιγουριά με τη βασιλεία του, ούτε αναφερόταν η ύπαρξή του, εκτός από το απόσπασμα της διάσημης στήλης του Πασενόρ, που χρονολογείται το 37ο έτος της βασιλεάς τού Σοσένκ Ε΄. 

## Πηγές
* Gerard Broekman, "The Nile Level Records of the Twenty-Second and Twenty-Third Dynasties in Karnak," JEA 88(2002), pp. 163–178.



Κατηγορία:Φαραώ της 22ης Αιγυπτιακής Δυναστείας
Τακελότ Β΄

O **Τακελότ Β΄** ήταν φαραώ της 23ης δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Εντζκεπερρέ Σετεπενρέ. Απεκαλείτο Σι-Εσέ, *της Ίσιδας γιος*. Ταυτίζεται με τον ανώτερο ιερέα τού Άμωνα Τακελότ F, γιο τού ανώτερου ιερέα του Άμωνα Νιμλότ C στις Θήβες και εγγονό τού βασιλιά Οσορκόν Β΄, σύμφωνα με τις τελευταίες ακαδημαϊκές έρευνες. Βασισμένοι σε δύο σεληνιακές ημερομηνίες που ανήκουν στον Τακελότ Β΄, αυτός ο φαραώ της Άνω Αιγύπτου πιστεύεται τώρα, ότι είχε ανέλθει στον θρόνο μίας διαιρεμένης Αιγύπτου το 845 ή το 834 π.Χ. Οι περισσότεροι Αιγυπτιολόγοι σήμερα, όπως οι Έινταν Ντόντσον, Γκέραρντ Μπρέκμαν, Γύργκεν φον Μπέκερατ, Μ. Α. Λέιχυ και Καρλ Γιάνσεν-Γουίνκελν αποδέχονται επίσης την υπόθεση τού Ντέιβιντ Άστον ότι ο σοσένκ Γ΄ ήταν ο πραγματικός διάδοχος τού Οσορκόν Β΄ στην Τάνιδα, παρά ο Τακελότ Β΄. Όπως ο Έινταν Ντόντσον και ο Ντάιαν Χίλτον έγραψαν στο περιεκτικό βιβλίο για τις βασιλικές οικογένειες της Αιγύπτου, "ο Τακελότ Β΄ είναι πιθανό να ταυτίζεται με τον ανώτερο ιερέα Τακελότ F, που αναφέρεται στις επιγραφές τού Καρνάκ ότι ήταν γιος τού Νιμλότ C και τού οποίου το πιθανό διάστημα υπηρεσίας βρίσκεται καθαρά λίγο πριν την εμφάνιση τού Τακελότ Β΄".

## Πηγές
* David A. Aston, 1989. ‘Takeloth II – a King of the “Twenty-third Dynasty”?’, Journal of Egyptian Archaeology 75, 139-153
* Winfried Barta, 1980. ‘Die Mondfinsternis im 15. Regierungsjahr Takelots II. und die Chronologie der 22. bis 25. Dynastie’, Revue d'Égyptologie 32, 3-17
* Gerard P.F. Broekman, 2008. 'The Chronicle of Prince Osorkon and its Historical Context', Journal of Egyptian History 1.2, 209-234
* Ricardo A. Caminos, 1958. 'The Chronicle of Prince Osorkon'. (Analectica Orientalia [AO] 37.) Rome: Biblical Institute Press
* N. Dautzenberg, 1995. 'Bemerkungen zu Schoschenq II., Takeloth II. und Pedubastis II', Göttinger Miszellen 144, 21-29



Κατηγορία:Φαραώ της 23ης Αιγυπτιακής Δυναστείας
Έφιος

Ο **έφιος**, *Dolichophis caspius* (Gmelin, 1789) αποτελεί ένα φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.

## Περιγραφή
Ημερόβιο, δραστήριο φίδι, αρκετά νευρικό και γρήγορο. Αποτελεί ένα από τα μεγαλύτερα σε μήκος φίδια στην Ελλάδα και την Ευρώπη, καθώς μπορεί να φτάσει τα 200cm. Τρέφεται με τρωκτικά και σαύρες, αλλά και με άλλα φίδια και πτηνά. Τα νεαρά άτομα τρέφονται με έντομα και μικρές σαύρες. Θα αμυνθεί σθεναρά αν απειληθεί σηκώνοντας το μπροστινό μέρος του σώματος ψηλά, "σφυρίζοντας" δυνατά και προσποιούμενο επίθεση.

## Γεωγραφική κατανομή
Απαντάται στην Ανατολική Ευρώπη και την Βαλκανική χερσόνησο. Στην Ελλάδα εντοπίζεται στην ηπειρωτική Ελλάδα (έως και την Στερεά Ελλάδα), την Εύβοια και σε πολυάριθμα νησιά (Κέρκυρα, Κεφαλονιά, Θάσος, Σαμοθράκη, Αλόννησος, Άνδρος, Σύρος, Τήνος, Κέα, Κύθνος, Σέριφος, Σίφνος, Λήμνος, Λέσβος, Χίος, Σάμος, Φούρνοι, Αγαθονήσι, Κως, Ικαρία, Πάτμος, Κάλυμνος, Νίσυρος, Κάρπαθος, Λέρος).

## Παραπομπές

Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Καινοφιίδαι
Τακελότ Γ΄

Ο **Τακελότ Γ΄**, αιγυπτ. Tekolt ήταν φαραώ της 23ης δυναστείας της Αιγύπτου. Με την ενθρόνσή του έλαβε το πριν-το-όνομα επίθετο Ουσιμαρέ Σετεπεναμούν και βασίλευσε το διάστημα 774-759 π.Χ. Επίσης είχε το επίθετο Σι-Εσέ, *της Ίσισδας γιος*. Ήταν ο μεγαλύτερος γιος τού Οσορκόν Γ΄ και διάδοχός του. Τα πρώτα πέτνε έτη της βασιλείας του συμβασίλευσε με τον πατέρα του, σύμφωνα με μία μαρτυρία από το Δέλτα τού Νείλου: το κείμενο Νο.14, που εξισώνει το 28ο έτος τού Οσορκόν Γ΄ με το 5ο έτος τού Τακελότ Γ΄. Διαδέχθηκε τον πατέρα του ως βασιλιάς το επόμενο έτος. Πιο πριν είχε υπηρετήσει ως ανώτερος ιερέας τού Άμωνα στις Θήβες. Παλαιότερα εθεωρείτο ότι κυβέρνησε την Αίγυπτο για 7 έτη, αλλά το 2005 στην Όαση Dakhla της Αλμέιντα βρέθηκε μία στήλη, που αναφέρεται στο 13ο έτος της βασιλείας του. 

## Πηγές
* D.A. Aston & J.H. Taylor, "The Family of Takelot III and the "Theban" Twenty-Third Dynasty," in M.A. Leahy, 'Libya and Egypt c.1300–750 BC.' London: School of Oriental and African Studies, Centre of Near and Middle Eastern Studies, and The Society for Libyan Studies (1990)
* Gerard Broekman, "The Nile Level Records of the Twenty-Second and Twenty-Third Dynasties in Karnak: A Reconsideration of their Chronological Order," JEA 88(2002), pp. 165–178.
* Aidan Dodson & Dyan Hilton, The Complete Royal Families of Ancient Egypt, Thames & Hudson (2004)
* J.P. Elias, "A Northern Member of the 'Theban' Twenty-Third Dynasty", Discussions in Egyptology 31 (1995), 57-67.

## Παραπομπές


Κατηγορία:Φαραώ της 23ης Αιγυπτιακής Δυναστείας
Κεχρίτης

Ο **κεχρίτης** ή ανατολικός λαφιάτης, *Elaphe sauromates* (Pallas, 1811) αποτελεί ένα φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.  

## Περιγραφή
Ημερόβιο, δραστήριο φίδι, αρκετά νευρικό και γρήγορο. Μπορεί να φτάσει τα 150cm σε μήκος με παρόμοια χαρακτηριστικά γνωρίσματα με τον λαφιάτη, αφού μέχρι σχετικά πρόσφατα θεωρούνταν υποείδος αυτού (*Elaphe quatuorlineata sauromates*). Θα αμυνθεί σθεναρά αν απειληθεί σηκώνοντας το μπροστινό μέρος του σώματος ψηλά, "σφυρίζοντας" δυνατά και προσποιούμενο επίθεση.

## Γεωγραφική κατανομή
Απαντάται στην Τουρκία, Συρία, Ελλάδα, Βουλγαρία, Ουκρανία, Ρουμανία, Μολδαβία, Ουκρανία, Λίβανο, Καζακστάν, Ρωσία, Σλοβενία, Τουρκμενιστάν, Αρμενία, Αζερμπαϊτζάν, Γεωργία, Ιράν, Ιράκ, Ισραήλ.

Στην Ελλάδα εντοπίζεται στην Ανατολική Μακεδονία, τη Θράκη και τη Θάσο. Υπάρχει αναφορά για τη Σαμοθράκη όμως η παρουσία του στο νησί είναι αμφίβολη.

## Παραπομπές


Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Ανιοβόλα φίδια
Κατηγορία:Καινοφιίδαι
Σαπίτης

Ο **σαπίτης**, *Malpolon insignitus* (Geoffroy Saint-Hilaire, 1827) αποτελεί ένα φίδι της οικογένειας Psammophiidae. Πρόκειται για δηλητηριώδες, αλλά εντελώς ακίνδυνο για τον άνθρωπο φίδι, καθώς είναι οπισθόγλυφο (τα δόντια που εκχέουν το δηλητήριο βρίσκονται στο εσωτερικό της στοματικής κοιλότητας) με πολύ ασθενές δηλητήριο.

## Περιγραφή
Ημερόβιο φίδι με γρήγορη και νευρική κίνηση. Μπορεί να φτάσει τα 200cm σε μήκος. Ποικίλει σε χρωματισμούς. Έχει χαρακτηριστικό κεφάλι με έντονες τοξωτές καμπύλες ανάμεσα στο μέτωπο και το ρύγχος. Δεν επιτίθεται στον άνθρωπο, παρα μόνο εάν απειληθεί, η αρπαχτεί.

## Γεωγραφική κατανομή
Στην Ελλάδα εντοπίζεται στην ηπειρωτική Ελλάδα, στην Πελοπόννησο και στα ακόλουθα νησιά: Εύβοια, Θάσος, Σαμοθράκη, Λήμνος, Λέσβος, Χίος, Σάμος, Σέριφος, Ρόδος, Κως, Ύδρα, Καστελλόριζο, Πόρος, Σαλαμίνα, Κέρκυρα, Κεφαλονιά, Λευκάδα, Ζάκυνθος, Σκόπελος, Σκιάθος.

## Παραπομπές


Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Οφίδια
Άκαρπο Ξάνθης

Το **Άκαρπο** είναι οικισμός της Θράκης στην Περιφερειακή Ενότητα Ξάνθης.

## Γενικά στοιχεία
Το Άκαρπο είναι κτισμένο σε μεσοσταθμικό υψόμετρο 40 μέτρα πάνω από την επιφάνεια της θάλασσας, σε οδική απόσταση 11 χιλιομέτρων ανατολικά από το κέντρο της πόλης της Ξάνθης, κοντά στη σιδηροδρομική γραμμή Θεσσαλονίκης-Αλεξανδρουπόλεως. Οι γεωγραφικές συντεταγμένες του Άκαρπου είναι πλάτος 41°08΄ Βόρειο και μήκος 24°59΄ Ανατολικό. Κοντινότεροι οικισμοί είναι η Λευκόπετρα, μόλις 1 χλμ. στα βόρεια του Άκαρπου, και το κεφαλοχώρι της περιοχής, η μικρή κωμόπολη Σέλερο, 1,5 χλμ. στα βορειοανατολικά. Παλαιότερα αναφέρεται ότι απείχε τρεις ώρες με τα πόδια από την πόλη της Ξάνθης και μισή ώρα πορείας από τον Σταθμό Πολυσίτου της σιδηροδρομικής γραμμής Θεσσαλονίκης-Αλεξανδρουπόλεως.

Διοικητικά το Άκαρπο υπάγεται σήμερα στη δημοτική κοινότητα Σελέρου, που ταυτίζεται με τη Δημοτική *Ενότητα* Σελέρου, του Δήμου Αβδήρων, στην Περιφερειακή Ενότητα Ξάνθης της Περιφέρειας Ανατολικής Μακεδονίας και Θράκης. Παλαιότερα, εντελώς αντίστοιχα, ήταν χωριό της κοινότητας Σελέρου, στην Επαρχία και Νομό Ξάνθης.

Η εξέλιξη του πληθυσμού του Άκαρπου στις επίσημες απογραφές φαίνεται στον παρακάτω πίνακα.

## Παραπομπές


## Πηγές
* Το λήμμα «Άκαρπον» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 259
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *[[Google Earth]]*

Ακαρπο
Ακαρπο
Σκύλος Δαλματίας

## Ιστορικό
thumb|right|Σκύλος Δαλματίας.
Το **Δαλματίας** είναι φυλή σκυλιού μεσαίου μεγέθους. Το σκυλί Δαλματίας χρησιμοποιήθηκε κυρίως ως μεταφορικό μέσο κατά τις πρώτες ημέρες της ύπαρξης του. Προέρχεται από την Κροατία και συγκεκριμένα από την ιστορική περιοχή της Δαλματίας. Σήμερα, είναι ένα δημοφιλές κατοικίδιο και πολλοί λάτρεις των σκυλιών συμμετέχουν με σκυλιά Δαλματίας σε διαγωνισμούς για σκύλους.

## Εναπόθεση ουρικών αλάτων στους νεφρούς
Γενικά, ισχύει ότι οι πουρίνες (αδενίνη, γουανίνη) μεταβολίζονται μέσω μιας διαδικασίας που καταλήγει στην παραγωγή ουρικού οξέος. Σε ορισμένα θηλαστικά, συμπεριλαμβανόμενου και του σκύλου, το ουρικό οξύ μεταβολίζεται περαιτέρω σε αλλαντοϊνη, με τη δράση του ηπατικού ενζύμου ουρικάση, και απομακρύνεται με τα ούρα. Ωστόσο, στους σκύλους φυλής Δαλματίας, ένα αυτοσωμικό υπολειπόμενο γονίδιο του χρωμοσώματος 3 (CFA03) σχετίζεται με μετάλλαξη μιας πρωτεϊνης της μεμβράνης των ηπατικών κυττάρων που μεταφέρει το ουρικό οξύ στο εσωτερικό των ηπατικών κυττάρων, όπου πραγματοποιείται ο μεταβολισμός του. Η πρωτεϊνη αυτή καθίσταται δυσλειτουργική ή απουσιάζει πλήρως, με αποτέλεσμα την μειωμένη παραγωγή αλλαντοϊνης και την αυξημένη συγκέντρωση ουρικού οξέος στον ορό του αίματος (υπερουριχαιμία). Αυτό οδηγεί σε αυξημένη έκκρισή του στο ούρο (υπερουρικοζουρία), ενώ παράλληλα δεν υπάρχει ικανοποιητική επαναρρόφηση του από τα εγγύς σωληνάρια των νεφρών. Για αυτό το λόγο, στη συγκεκριμένη φυλή είναι συχνότερος ο σχηματισμός ουρολίθων από ουρικά άλατα στους νεφρούς.

## Παραπομπές


## Εξωτερικοί σύνδεσμοι
* 

Κατηγορία:Δαλματία
Κατηγορία:Φυλές σκύλων
Σαΐτα (ερπετό)

Η **σαΐτα**, *Platyceps najadum* (Eichwald, 1831) είναι φίδι της οικογένειας Colubridae. Πρόκειται για φίδι μη δηλητηριώδες και ακίνδυνο για τον άνθρωπο.

## Περιγραφή
Ημερόβιο, πολύ νευρικό και ασύγκριτα γρήγορο φίδι, που κυνηγά επίμονα την λεία του μερικές φορές για μεγάλες αποστάσεις. Μπορεί να φτάσει μέγιστο μήκος 135cm, συνήθως όμως λιγότερο. Από το επίπεδο της θάλασσας μέχρι και τα 2000m υψόμετρο.

## Γεωγραφική κατανομή
Απαντάται στην Βαλκανική χερσόνησο (Ελλάδα, Τουρκία, Βουλγαρία, Κροατία, Μαυροβούνιο, Βοσνία-Ερζεγοβίνη, Βόρεια Μακεδονία, Αλβανία και στην περιοχή του Καυκάσου (Ρωσία, Γεωργία, Αζερμπαϊτζάν, Αρμενία), καθώς και στην Κύπρο, τη Συρία και το Ιράκ.

Στην Ελλάδα εντοπίζεται στην ηπειρωτική Ελλάδα, την Πελοπόννησο, την Εύβοια και πολυάριθμα νησιά (Θάσος, Σαμοθράκη, Λήμνος, Λέσβος, Χίος, Σάμος, Πάτμος, Λέρος, Κάλυμνος, Κως, Ρόδος, Κέρκυρα, Σαλαμίνα, Αίγινα, Αγκίστρι, Πόρος, Σπέτσες, Κέα, Κύθνος.

## Παραπομπές


Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Καινοφιίδαι
Στεφανοφόρος

Η **στεφανοφόρος**, *Coronella austriaca* (Laurenti, 1768), κοινώς γνωστή ως **ασινόφιδο**, είναι φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.

## Περιγραφή
Φέρει χαρακτηριστική ράβδωση που ξεκινά από τα ρουθούνια, "αγγίζει" το μάτι και συνεχίζει έως την αρχή του κεφαλιού. Σε αυτό το χαρακτηριστικό βασίζεται και η κοινή ονομασία της (στεφάνη + φέρω). Ολικό μήκος έως 70cm, πολύ σπάνια περισσότερο. Ημερόβιο, ντροπαλό φίδι που αποφεύγει τις υψηλές θερμοκρασίες.

## Γεωγραφική κατανομή
Απαντά σε όλη σχεδόν την Ευρώπη και ανατολικά φτάνει μέχρι και το βόρειο Ιράν.

Στην Ελλάδα εντοπίζεται στην ηπειρωτική Ελλάδα, την Πελοπόννησο, την Εύβοια, καθώς και στη Θάσο και Σαμοθράκη.

## Παραπομπές


Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Καινοφιίδαι
Βραβεία Κυπέλλου Ελλάδας Καλαθοσφαίρισης

Τα Βραβεία κορυφαίων καλαθοσφαιριστών Κυπέλλου Ελλάδας είναι τα βραβεία που δίνονται κάθε χρόνο στον τελικό της διοργάνωσης. Τα βραβεία αποτελούνται από τις εξής κατηγορίες: Το MVP του τελικού, που είναι το ετήσιο βραβείο που απονέμεται στον πολυτιμότερο παίκτη του τελικού Κυπέλλου Ελλάδας και το βραβείο του πρώτου σκόρερ του τελικού. Στο Κύπελλο Ελλάδας συμμετέχουν ομάδες από την Μπάσκετ Λιγκ, την Α2 Εθνική, και την Β΄ Εθνική. 

## MVP του Τελικού Κυπέλλου Ελλάδας
Το Βραβείο του MVP του τελικού κυπέλλου Ελλάδας, απονέμεται στον πολυτιμότερο παίκτη του τελικού και προέρχεται από την νικήτρια ομάδα. Το βραβείο δίνεται από το 1995.  

[μικρογραφία|[Δημήτρης Διαμαντίδης, από τους κορυφαίους αθλητές στην ιστορία των τελικών με 2 MVP και 2 βραβεία Πρώτου Σκόρερ.|εναλλ.=]]

μικρογραφία|Κώστας Τσαρτσαρή,ς ο μοναδικός αθλητής με 3 βραβεία MVP.

## Πρώτος σκόρερ του Τελικού Κυπέλλου Ελλάδας
Από τον πρώτο ελληνικό κύπελλο το 1976, στον κορυφαίο σκόρερ του τελικού, απονέμεται το βραβείο του πρώτου σκόρερ, ανεξάρτητα από το αν παίζει στη νικηφόρα ή την χαμένη ομάδα.

## Νικητές με πάνω από ένα βραβείο πρώτου σκόρερ στον τελικό του Κυπέλλου Ελλάδας

## Νικητές με πάνω από ένα βραβείο MVP στον τελικό του Κυπέλλου Ελλάδας

## Δείτε επίσης

* Ελληνικό Κύπελλο Μπάσκετ 
* Ελληνικό μπάσκετ 
Κατηγορία:Κύπελλο Ελλάδος καλαθοσφαίρισης ανδρών
Πεντουμπάστ Α΄

Ο **Πεντουμπάστ Α΄**, αιγυπτ. Pedubast(is), εξελληνισμένα: Πετοβάτης, ήταν φαραώ της Άνω Αιγύπτου κατά τον 9ο αι. π.Χ. Με βάση σεληνιακές ημερομηνίες που ανήκουν στον αντίπαλό του στην Άνω Αίγυπτο Τακελότ Β΄ και το γεγονός ότι ο Πεντουμπάστ Α΄ εμφανίζεται για πρώτη φορά ως τοπικός βασιλιάς των Θηβών περί το 11ο έτος της βασιλείας τού Τακελότ Α΄, ο Πεντουμπάστ Α΄ πιστεύουμε σήμερα ότι είχε ανέλθει στον θρόνο το 835 ή 824 π.Χ.  Για τον τοπικό αυτόν φαραώ έχει καταγραφεί ότι ήταν Λιβυκής καταγωγής και κυβέρνησε την Αίγυπτο για 25 έτη, σύμφωνα με τους υπολογισμούς στο κείμενο τού Μανέθωνα, που έκανε ο Ευσέβιος. Πρώτα έγινε βασιλιάς στις Θήβες το 8ο έτος βασιλείας τού Σοσένκ Γ΄ και το πιο μεγάλο έτος που αναφέρεται στη βασιλεία του είναι το 23ο, σύμφωνα με το κείμενο Νο.29 στο Νειλόμετρο τού Καρνάκ. Το έτος αυτό είναι ισοδύναμο με το 31ο έτος τού Σοσένκ Γ΄ της 22ης δυναστείας, η οποία έδρευε στην Τάνιδα. Πάντως, μια και ο Σοσένκ Β΄ ήλεγχε μόνο την Κάτω Αίγυπτο στη Μέμφιδα και το Δέλτα τού Νείλου, ο Πεντουμπάστ Α΄ και ο Σοσένκ Γ΄ δεν ήταν πολιτικοί του αντίπαλοι και ίσως να είχαν δημιουργήσει μία σχέση. Πράγματι ο γιος τού Σοσένκ Γ΄, ο στρατηγός και διοικητής τού στρατού Πασεντμπάστ Β "έφτιαξε μία θύρα στον προθάλαμο στον Πυλώνα Χ τού Καρνάκ και σε μία αναμνηστική επιγραφή αναφέρει ότι είναι γιος τού Σοσένκ (Γ΄)", αλλά χρονολογεί τις πράξεις του στη βασιλεία τού Πεντουμπάστ Α΄. Αυτό ίσως δείχνει μία σιωπηρή υποστήριξη για την παράταξη τού Πεντουμπάστ Α΄ από τον Σοσένκ Γ΄, βασιλιά της βασισμένης στην Τάνιδα δυναστείας.  

## Πηγές
* Dan'el Kahn, A Problem of Pedubasts?, Antigua Oriente 4 (2006), 23-42
* Brian Muhs, Partisan royal epithets in the late Third Intermediate Period and the dynastic affiliations of Pedubast I and Iuput II, JEA 84 (1998), 220-223

## Παραπομπές


Κατηγορία:Φαραώ της 23ης Αιγυπτιακής Δυναστείας
Siri

**Siri** (προφ. ) ονομάζεται ένας εικονικός βοηθός που αποτελεί μέρος των λειτουργικών συστημάτων iOS, iPadOS, watchOS, macOS και tvOS της Apple Inc. Ο βοηθός χρησιμοποιεί φωνητικά ερωτήματα και διεπαφή χρήστη φυσικής γλώσσας για να απαντά σε ερωτήσεις, να κάνει συστάσεις και να εκτελεί ενέργειες μεταβιβάζοντας αιτήματα σε ένα σύνολο διαδικτυακών υπηρεσιών. Το λογισμικό προσαρμόζεται στις προσωπικές γλωσσικές συνήθειες, τις αναζητήσεις και τις προτιμήσεις των χρηστών, με τη συνεχή χρήση. Τα λαμβάνοντα αποτελέσματα εξατομικεύονται εάν ο χρήστης έχει συνδεθεί στο iCloud. H Siri μπορεί να ενεργοποιηθεί πατώντας το κουμπί αρχικής οθόνης ή το κουμπί Siri αλλιώς λέγοντας *Hey Siri* (το Hey Siri πρέπει να έχει ενεργοποιηθεί και ρυθμιστεί).

Η Siri ήταν αρχικά διαθέσιμη μόνο για το iPhone 4S στο iOS 5. Με το iOS 6, ο βοηθός μπόρεσε να χρησιμοποιηθεί σε iPad 3ης ή νεότερης γενιάς, iPhone 5 και τέλος iPad mini και iPod touch 5ης γενιάς. Το πρώτο Apple Watch με υποστήριξη Siri ανακοινώθηκε στις 9 Σεπτεμβρίου 2014. Ακριβώς ένα χρόνο αργότερα, κυκλοφόρησε η Apple TV 4ης γενιάς, το οποίο υποστήριζε κι αυτό τη Siri. Με την κυκλοφορία του macOS Sierra, ο φωνητικός βοηθός κατέφτασε και στους προσωπικούς υπολογιστές της εταιρείας. Στο παρελθόν, οι ενημερώσεις στο λειτουργικό σύστημα επέκτειναν συχνά το εύρος των λειτουργιών, με τους επικριτές να λένε ότι αυτό το λογισμικό υπόκειται σε ανταγωνισμό.

## Παραπομπές


Κατηγορία:Λογισμικό Apple
Κατηγορία:Λογισμικό iOS